CELEX: 21995D0809(01)
Language: el
Date: 1995-07-24 00:00:00
Title: Απόφαση αριθ. 3/95 του συμβουλίου σύνδεσης ΕΚ-Τουρκίας της 24ης Ιουλίου 1995 για την τροποποίηση της απόφασης αριθ. 1/94 σχετικά με την εφαρμογή του άρθρου 3 του πρόσθετου πρωτοκόλλου της συμφωνίας της Άγκυρας στα εμπορεύματα τα οποία παράγονται στα κράτη μέλη της Κοινότητας

Avis juridique important

|

21995D0809(01)

Απόφαση αριθ. 3/95 του συμβουλίου σύνδεσης ΕΚ-Τουρκίας της 24ης Ιουλίου 1995 για την τροποποίηση της απόφασης αριθ. 1/94 σχετικά με την εφαρμογή του άρθρου 3 του πρόσθετου πρωτοκόλλου της συμφωνίας της Άγκυρας στα εμπορεύματα τα οποία παράγονται στα κράτη μέλη της Κοινότητας  

Επίσημη Εφημερίδα αριθ. L 188 της 09/08/1995 σ. 0010 - 0010

ΑΠΟΦΑΣΗ αριθ. 3/95 ΤΟΥ ΣΥΜΒΟΥΛΙΟΥ ΣΥΝΔΕΣΗΣ ΕΚ-ΤΟΥΡΚΙΑΣ της 24ης  Ιουλίου 1995 για την τροποποίηση της απόφασης αριθ. 1/94 σχετικά με την εφαρμογή του άρθρου 3 του  πρόσθετου πρωτοκόλλου της συμφωνίας της Άγκυρας στα εμπορεύματα τα οποία παράγονται στα κράτη μέλη  της Κοινότητας (95/318/ΕΚ)ΤΟ ΣΥΜΒΟΥΛΙΟ ΣΥΝΔΕΣΗΣ ΕΚ-ΤΟΥΡΚΙΑΣ, Έχοντας υπόψη: τη συμφωνία σύνδεσης μεταξύ της Ευρωπαϊκής Οικονομικής Κοινότητας και της Τουρκίας, το πρόσθετο πρωτόκολλο της συμφωνίας, και ιδίως το άρθρο 3, Εκτιμώντας: ότι η υπαγωγή της κοινοτικής παραγωγής εμπορευμάτων, υπό τις περιστάσεις που αναφέρονται στο άρθρο  3 παράγραφος 1 του πρόσθετου πρωτοκόλλου, στο ευεργέτημα των διατάξεων του τίτλου Ι κεφάλαιο Ι  τμήμα Ι και του κεφαλαίου ΙΙ του εν λόγω πρωτοκόλλου, εξαρτάται από την είσπραξη, στο κράτος  εξαγωγής, αντισταθμιστικής εισφοράς, το ποσό της οποίας είναι ανάλογο προς τη δασμολογική μείωση  που παρέχεται στα εμπορεύματα αυτά στην Τουρκία 7 ότι η απόφαση αριθ. 1/94  (1) σχετικά με την εφαρμογή του άρθρου 3 του πρόσθετου πρωτοκόλλου της  συμφωνίας της Άγκυρας στα εμπορεύματα τα οποία παράγονται στα κράτη μέλη της Κοινότητας, ορίζει  ποσοστό δασμολογικής μείωσης 90  % για τον κατάλογο προϊόντων των 12 ετών και 80  % για τον  κατάλογο των 22 ετών 7 ότι, στις 31 Δεκεμβρίου 1994, η Τουρκία προέβη σε νέα μείωση των τελωνειακών δασμών για τα  εμπορεύματα που υπόκεινται στο καθεστώς του άρθρου 10 του πρόσθετου πρωτοκόλλου και έτσι η συνολική  μείωση που έχει παραχωρήσει η Τουρκία φθάνει σε 95  % για τον κατάλογο των 12 ετών και σε 90  % για  τον κατάλογο των 22 ετών 7 ότι, ως εκ τούτου, πρέπει να μεταβληθεί το ποσοστό των δασμών του κοινού  δασμολογίου που πρέπει να ληφθούν υπόψη για τον καθορισμό της αντισταθμιστικής εισφοράς που  εισπράττεται κατά την εξαγωγή από την Κοινότητα προς την Τουρκία 7 ότι η εξακρίβωση της ταυτότητας των εμπορευμάτων είτε περιέχονται στον ένα είτε στον άλλο από τους  καταλόγους αυτούς αποδεικνύεται ιδιαίτερα δυσχερής λόγω της υπάρξεως πολυάριθμων δασμολογικών  κλάσεων «ex» 7 ότι θα ήταν λοιπόν ενδεδειγμένο, για λόγους απλούστευσης, να οριστεί ένα ενιαίο  ποσοστό μείωσης 90  % για όλα τα εμπορεύματα 7 ότι η οικονομική και φορολογική επίπτωση της  απλούστευσης αυτής θα είναι αμελητέα, ΑΠΟΦΑΣΙΖΕΙ: Άρθρο 1 Στο άρθρο 1 παράγραφος 1 της απόφασης αριθ. 1/94, οι λέξεις «για αυτά  που εμφαίνονται στον κατάλογο των 12 ετών και σε 80 για αυτά που εμφαίνονται στο κατάλογο των 22  ετών», διαγράφονται. Άρθρο 2 Η παρούσα απόφαση αρχίζει να ισχύει ένα μήνα μετά την υιοθέτησή της. Βρυξέλλες, 24 Ιουλίου 1995. Για το Συμβούλιο Σύνδεσης Ο Πρόεδρος U. ΦZάLKER Πρέσβης, Νόμιμος Αντιπρόσωπος